Public procurement notice: Voluntary Ex Ante Transparency Notice
Published: 2016-06-15
Buyer: Säteilyturvakeskus
Country: FI
Region: SUOMI / FINLAND
Contract type: Services
Procedure: Negotiated without a prior call for competition
CPV classification: 71530000: Construction consultancy services
Estimated value: 157500 EUR

Technical requirements: Puitesopimus asiantuntijapalveluista: Viranomaisvalvonnan tukitoiminta, kalliotekninen asiantuntija (ydinjätehuolto).
Hankinnan kohteena ovat Säteilyturvakeskuksen (STUK) viranomaisvalvonnan tukemiseen liittyvät kalliotekniset asiantuntijapalvelut ydinjätehuoltoon liittyvien ydinlaitosten suunnittelun ja rakentamisen, sekä toteutuksen dokumentoinnin valvontaan ja tarkastamiseen.
STUKin tavoitteena on tehdä em. asiantuntijapalveluja koskeva puitesopimus yhden toimittajan kanssa ja hankkia palvelua tarpeen mukaan puitesopimustoimittajalta sopimuksen ehtojen mukaisesti.
Oman valvontatyönsä tueksi sekä sen kehittämiseksi STUK tarvitsee ulkopuolista kalliorakentamisen asiantuntijaa ydinjätehuoltovelvollisen maanalaisten loppusijoitustilojen rakentamisen ydinturvallisuuden valvonnassa. Asiantuntijan on tunnettava hyvin viranomaisvaatimusten lisäksi myös loppusijoituksesta vastaavan organisaation kallioteknisen suunnittelun ja rakentamisen ohjeet, organisaation omat vaatimukset sekä toimintatavat ja menettelyt. Jo pitempään toimineiden organisaatioiden tapauksessa on tunnettava myös em. asioissa vuosien mittaan havaitut ongelmakohdat ja tehdyt korjaavat toimenpiteet. Osallistuminen asiantuntijana STUKin tarkastustoimintaan edellyttää STUKin kalliorakentamiseen liittyvien valvonta- ja tarkastusmenettelyjen hyvää tuntemusta.
Tavoitteena on solmia nelivuotinen puitesopimus yhdellä optiovuodella eli sopimuskausi on 4 + 1 vuotta.
Peruste suorahankinnalle on hankintalain 348/2007 27 §:n kohdan 2 mukainen: teknisestä, taiteellisesta tai yksinoikeuden suojaamiseen liittyvästä syystä vain tietty toimittaja voi toteuttaa hankinnan.
STUKin kallioteknisen asiantuntijatyön hankinta esitetään tehtäväksi suorahankintana 4-vuotisella puitesopimuksella (jossa yhden lisävuoden optio) Ortogeo Oy:ltä, koska:
— Ortogeo on ainoa Suomen tai muiden maiden ydinvoimateollisuudesta riippumaton toimittaja, jolla on lähes yhtäjaksoinen, noin 10 vuoden mittainen, erittäin syvällinen ja monipuolinen kokemus Olkiluodon kallioperän olosuhteista sekä STUKin valvonta- ja tarkastustyöstä,
— Ortogeo tuntee syvällisesti Posivan kalliorakentamisen ohjeet, menettelyt ja toimintatavat, niiden kehittymisen, ongelmakohdat ja korjaavat toimenpiteet,
— Ortogeo tuntee ja hallitsee STUKin kalliorakentamista koskevat valvonta- ja tarkastusmenettelyt ja ohjeet.
Edellä esitetyt perustelut vastaavat hankintalain 27 §:n 2 kohdassa esitettyä teknistä syytä, jonka perusteella hankintayksikkö voi valita suorahankinnan. Lainkohdan perustelujen mukaan ”teknisenä seikkana kyseeseen voisi tulla esimerkiksi poikkeuksellisen uusi tekninen ratkaisu tai hankinnan kohteen edellyttämä tietty käsityötaito, jota hankinnan toteuttaminen edellyttää”. Nyt käsiteltävä hankinta ei ole suoranaisesti kumpikaan näistä esimerkeistä, mutta asiallisesti se on erityistä yksilöllistä ja laaja-alaista taitoa edellyttävä tehtävä. Siten se on rinnastettavissa ko. lainkohdan perusteluissa esimerkkinä mainittuihin seikkoihin. Tässä tapauksessa hankinnan sisältämä tehtävä on erityislaatuinen, moniosainen ja –tahoinen sekä tekijän yksilöllistä korkeaa osaamista, pitkäaikaista ja laajaa kokemusta sekä STUKin ja Posivan toimintatapojen perinpohjaista tuntemusta korostava. Vastaavalla ydinjätelaitoskokemuksella olevaa ja samanaikaisesti riippumatonta asiantuntijaa ei ole Suomessa, Pohjoismaissa, EU:n alueella tai maailman laajuisesti muulla kuin Ortogeo Oy:llä. Millään muulla kallioteknisellä asiantuntijalla ei ole samaa taustaa ja lähtökohtaa toimia STUKin valvonnan tukena Posivan loppusijoituslaitoksen rakentamisen valvonnassa, kuin Ortogeo Oy:lla.
Puitesopimus asiantuntijapalveluista: Viranomaisvalvonnan tukitoiminta, kalliotekninen asiantuntija (ydinjätehuolto)


Award value: 157500